52. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 416/879 της 17/20 Ιουν. 1985 (ΦΕΚ Β΄ 385) Ασφάλιση στον Κλάδο Παροχών Ασθενείας σε χρήμα του ΙΚΑ των ασφαλισμένων του ΤΣΑ ιδιοκτητών φορτηγών αυτοκινήτων Δ.Χ. Νόμ. 1073/80. 1.Οι ασφαλισμένοι τον ΤΣΑ, που είναι κύριοι και κάτοχοι ή νομείς και κάτοχοι φορτηγών αυτοκινήτων δημόσιας χρήσης και απέκτησαν την άδεια κυκλοφορίας σύμφωνα με τις διατάξεις του Νόμ. 1073/80, ασφαλίζονται υποχρεωτικά και στον Κλάδο Παροχών Ασθενείας σε χρήμα του ΙΚΑ. 2.Ως βάση υπολογισμού των ασφαλιστικών εισφορών υπέρ του κλάδου αυτού ορίζεται το τεκμαρτό ημερομίσθιο της 11ης ασφαλιστικής κλάσης της παρ. 1 του άρθρ. 37 του Α.Ν. 1846/51. 3.Η είσπραξη των ασφαλιστικών εισφορών του Κλάδου αυτού και η απόδοση στο ΙΚΑ θα γίνεται από το ΤΣΑ κατά τη διαδικασία της παρ. 3 του άρθρ. 23 του Νόμ. 1027/80. 4.Η παραπάνω απόφαση ισχύει από την πρώτη του επόμενου μήνα από τη δημοσίευσή της στην εφημερίδα της Κυβερνήσεως. 15Β.Γ.α.51-52 Υπαγωγή σε ασφάλιση και είσπραξη εισφορών Για την θέσπιση Κανονισμού Ασφάλισης ΙΚΑ με Μηχανογραφικό Σύστημα βλέπε την Φ21/21/3623/21 Νοεμ.-12 Δεκ. 1985 (ΦΕΚ Β΄ 744), απόφ. Υπ. Υγ. Πρόνοιας και Κοινων. Ασφαλίσεων, ανωτ. σελ. 70,859. 53. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ21/2934 της 7/16 Νοεμ. 1988 (ΦΕΚ Β΄ 834) Κανονισμός ασφάλισης στο ΙΚΑ των μελών των αστικών συνεταιρισμών. 54. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 21/3288 της 20 Δεκ. 1988/9 Ιαν. 1989 (ΦΕΚ Β΄ 4) Κανονισμός ασφάλισης στο ΙΚΑ των προσώπων που απασχολούνται σε επιχειρήσεις μελών της οικογένειάς τους. 55. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ. 22/3451 της 3/16 Ιαν, 1989 (ΦΕΚ Β΄ 20) Σχετικά με την ασφάλιση των απασχολούμενων στο Ελληνικό Κέντρο Ευρωπαϊκών Μελετών. 56. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ 21/3351 της 12/17 Ιαν. 1989 (ΦΕΚ Β΄ 31) Κανονισμός ασφάλισης των απασχολουμένων στην περιοχή του Αγ. Όρους για λογαριασμό της Ιερής Κοινότητας, Ιερών Μονών και των εξαρτημάτων τους. 